rejauldu/bengali-wikipedia huggingface dataset:
ব্যবহার This message box should be placed at the top of set categories to alert editors.  The name of the category will replace "Set category" in the message.  The category will automatically be added to :Category:Set categories. If the template is transcluded on a page outside of the category namespace, the page will not be added to :Category:Set categories.  পরামিতি The parameter |alternative=alternative text replaces the name of the category in the message with "alternative text". Replace "alternative text" with text that fits better into the message than the name of the category. This should also be used if the first letter of the first word of the category is capitalised but would not be capitalised in the middle of a sentence. Do not use links in the alternative text as this would clutter up the message.  The parameter |first=first alternative text replaces the first occurrence of the name of the category or alternative text in the message with "first alternative text". Replace "first alternative text" with text that fits better into the message than the name of the category. It can be used to provide more information than the alternative text and can contain links.  The parameter |topic=Topic category adds ":Category:Topic category, one of its subcategories or other" after "should be placed in" in the message. Replace "Topic category" with a related topic category.  The parameter |single=example adds "Topics and categories related to just an individual example should not be in this category." to the end of the message.  All parameters are optional; however, the single parameter is recommended.  উদাহরণ {{Set category|first=members of [[The Beatles]]|alternative=members of The Beatles|topic=The Beatles|single=Beatle}}  produces:  আরো দেখুন
test 1 {{Infobox settlement |name = Example |pushpin_map = India West Bengal # India |coordinates = {{coord|23|18|06.3|N|86|58|57.8|E|display=inline,title}} }}   test 1 with bengali digit {{Infobox settlement |name = Example |pushpin_map = India West Bengal # India |coordinates = {{coord|২৩|১৮|০৬.৩|N|৮৬|৫৮|৫৭.৮|E|display=inline,title}} }} (PS: Here you should ignore  warning. This isn't caused by . This is part of Mediawiki's warning when you put two {{#coordinates:}} in a same page)  test 2 {{Infobox settlement |name = Example2 | pushpin_map = USA#New York | coordinates = {{coord|40.7127|N|74.0059|W|region:US-NY|format=dms|display=inline,title}} }}  test 2 with bengali digit {{Infobox settlement |name = Example2 | pushpin_map = USA#New York | coordinates = {{coord|৪০.৭১২৭|N|৭৪.০০৫৯|W|region:US-NY|format=dms|display=inline,title}} }}
বিশ্ব দৃষ্টি দিবস প্ৰতি বছর অক্টোবর মাসের দ্বিতীয় বৃহস্পতিবার, বৈশ্বিক প্রেক্ষাপটে অন্ধত্ব এবং চোখের বিকলতা সম্পর্কে জনসচেতনতা বৃদ্ধি করার লক্ষ্যে গোটা বিশ্বজুড়ে পালন করা হয়। ২০০০ সালে লায়ন্স ক্লাব ইন্টারন্যাশনাল কর্তৃক অনুষ্ঠিত সাইট-ফার্স্ট-ক্যাম্পেইনের ফলশ্রুতিতে এই দিবসের শুরু হয়।  বিশ্ব স্বাস্থ্য সংস্থার সহায়তায় আন্তর্জাতিক অন্ধতা দূরীকরণ সংস্থার পরিচালনায় এই দিবসটি বহুল ভাবে প্রচারিত হয়ে ভিশন২০২০ পর্যন্ত উন্নীত করা হয়েছে।  ৯ অক্টোবর, ২০১৪ সালে বিশ্ব দৃষ্টি দিবসের বিষয়বস্তু ছিল- "আর নয় অবজ্ঞাপূর্ণ অন্ধতা"। এটা ২০১৪ সালের অক্টোবর মাসের দ্বিতীয় বৃহস্পতিবার অনুষ্ঠিত হয়।http://www.iapb.org/advocacy/world-sight-day  বিশ্ব দৃষ্টি দিবসের প্রতিপাদ্য বিষয় ২০০০  - নাই  -২০০১  - নাই  -২০০২  - নাই  -২০০৩  - নাই  -২০০৪  - নাই  -২০০৫  দৃষ্টির অধিকার ২০০৬  নিম্ন দৃষ্টি২০০৭ শিশুর জন্য দৃষ্টি২০০৮ শেষ জীবনে দৃষ্টি বিকলতার বিরুদ্ধে লড়াই২০০৯ লিঙ্গ এবং চক্ষু স্বাস্থ্য ২০১০ ২০২০-এর সূচনা ২০১১  - নাই  - ২০১২  - নাই  - ২০১৩ সার্বজনীন চক্ষু স্বাস্থ্য ২০১৪  আর নয় অবজ্ঞাপূর্ণ অন্ধতা ২০১৫ সবার জন্য চোখের যত্ন ২০১৬ একত্রে অধিকতর শক্তি২০১৭দৃষ্টি জ্ঞান বাড়ান২০১৮সর্বত্র চোখের যত্ন২০১৯দৃষ্টিই প্রথম  তথ্যসূত্র  বিষয়শ্রেণী:অক্টোবর উদ্‌যাপন বিষয়শ্রেণী:বৃহস্পতিবারের উদ্‌যাপন
thumb|এই  স্নাইডার এমএফ২ কীবোর্ড ১৯৮৮ সালে চেরি কোম্পানি দ্বারা নির্মিত হয়েছিল। মূল যন্ত্রাংশ নির্মাতা ( সংক্ষেপে OEM ওইএম) বলতে এমন একটি ব্যবসা প্রতিষ্ঠানকে বোঝায় যাদের উৎপাদিত পণ্য অন্য একটি ব্যবসা প্রতিষ্ঠানের পণ্যের যন্ত্রাংশ বা যন্ত্র-উপাদান হিসেবে ব্যবহৃত হয়। দ্বিতীয় এই ব্যবসা প্রতিষ্ঠানটিকে মূল্য-সংযোজনকারী পুনঃবিক্রয়কারী নামে ডাকা হয়; কেননা প্রতিষ্ঠানটি মূল যন্ত্রাংশের সাথে অতিরিক্ত বৈশিষ্ট্য বা সেবা যোগ করে একটি সমাপ্ত পণ্য ক্রেতার কাছে বিক্রি করে। মূল্য-সংযোজনকারী পুনঃবিক্রয়কারী প্রতিষ্ঠানটি মূল যন্ত্রাংশ নির্মাতার সাথে ঘনিষ্ঠভাবে কাজ করে থাকে। প্রায়শই মূল যন্ত্রাংশ নির্মাতা মূল্য-সংযোজনকারী পুনঃবিক্রয়কারীর চাহিদা ও প্রয়োজনমাফিক বৈশিষ্ট্যাবলি অনুযায়ী তাদের যন্ত্রাংশের নকশার পরিবর্তন সাধন করে থাকে।  উদাহরস্বরূপ ঐতিহ্যগতভাবে একটি মোটরগাড়ি নির্মাতা প্রতিষ্ঠান হল এক ধরনের মূল্য-সংযোজনকারী পুনঃবিক্রয়কারী প্রতিষ্ঠান। কেননা একটি মোটরগাড়ির বিভিন্ন যন্ত্রাংশ যেমন নির্গম নল, গতিরোধক বেলন, ইত্যাদি বিভিন্ন মূল যন্ত্রাংশ নির্মাতা প্রতিষ্ঠান প্রস্তুত করে থাকে। এই যন্ত্রাংশগুলি পরে একটি মোটরগাড়ি নির্মাতা কিনে নেয় এবং এগুলিকে সংযোজন করে একটি পূর্ণাঙ্গ সমাপ্ত মোটরগাড়ি নির্মাণ করেন। সমাপ্ত গাড়িটি এরপর গাড়ি বিক্রেতা ব্যবসায়ীদের কাছে বিপণন করে একেকজন ক্রেতার কাছে বিক্রি করা হয়।  তথ্যসূত্র  আরও দেখুন  মূল্য-সংযোজনকারী পুনঃবিক্রয়কারী  বিষয়শ্রেণী:ব্যবসা পরিভাষা বিষয়শ্রেণী:শিল্পজাত পণ্য উৎপাদন বিষয়শ্রেণী:বহিঃউৎসায়ন
অমৃতলাল সরকার (১৮৮৯ - ৪ এপ্রিল, ১৯৭১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। অল্প বয়সেই বিপ্লবী অনুশীলন দলের সভ্য হন এবং লাঠি, ছোরা ও তরবারি পরিচালনায় পারদর্শী হয়ে ওঠেন। শ্রীহট্টের একটি আশ্রমের অধিবাসী স্ত্রী-পুরুষদের উপর পুলিসি অত্যাচারের প্রতিশোধ গ্রহণের জন্য এস.ডি.ও. গর্ডন সাহেবকে হত্যা প্রচেষ্টায় যোগেন্দ্রনাথ চক্রবর্তীর সহযোগী ছিলেন। এ ব্যাপারে আহত হলেও গ্রেপ্তার এড়াতে সক্ষম হন। মুক্তির পর সক্রিয় রাজনীতি থেকে অবসর নেন এবং নিজ অঞ্চলে হোমিওপ্যাথি চিকিৎসা করেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৪৪-৪৫,    জন্ম ও শিক্ষা  অমৃতলাল সরকারের জন্ম টাঙ্গাইল জেলার মির্জাপুর উপজেলার নাগরপাড়া গ্রামে। তার পিতার নাম মানিকচন্দ্র সরকার। তিনি ১৯২১ সালে জেল থেকে মুক্ত হবার পর বিবাহ করেন। মানিকগঞ্জ হাইস্কুলে পড়ার সময় অনুশীলন সমিতির সংস্পর্শে এসে ক্রমে বিপ্লবী রাজনীতির সাথে যুক্ত হন।   ছদ্মনাম  অমৃতলাল সরকার অনুশীলন সমিতির নেতারূপে পরেশ, মহলানবীশ, নোরিয়া, জেনারেল ইত্যাদি ছদ্মনামে আত্মগোপন করে দলের কাজ পরিচালনা করতেন।দরজি আবদুল ওয়াহাব, ময়মনসিংহের চরিতাভিধান, ময়মনসিংহ জেলা দ্বিশতবার্ষিকী উদ্‌যাপন কর্তৃপক্ষ, ময়মনসিংহ, বাংলাদেশ, এপ্রিল ১৯৮৯, পৃষ্ঠা ১১।   জেলজীবন  অমৃতলাল সরকার অনেক দুঃসাহসিক কাজে যুক্ত থেকে ১৯১৬ সালের জুলাই মাসে পুলিসের হাতে ধরা পড়েন এবং ১২ জানুয়ারি ১৯১৭ তারিখ থেকে ৩ নং রেগুলেশনের বন্দি হন। বিভিন্ন জেলে বন্দি থেকে ১৯২১ সালে মুক্ত হন। ১৯২৩ সালে পুনরায় রেগুলেশন বন্দিরূপে সাড়ে চার বছর দক্ষিণ ভারতের জেলে কাটান। তিনি ব্রিটিশ রাজের জেলে মোট ১২ বৎসর বন্দি থাকেন এবং ৬০ মাস পলাতক জীবন অতিবাহিত করেন।   মৌলভীবাজার দুর্ঘটনা  সিলেটের বর্তমান মৌলভীবাজার জেলার অরুণাচল জগৎসী আশ্রমে সাধুদের ওপর পুলিসের অত্যাচার হচ্ছিলো এবং এজন্য মহকুমা হাকিম গর্ডন সাহেব দায়ী ছিলেন। অনুশীলনের নেতারা গর্ডন সাহেবকে শাস্তি দেওয়ার জন্য যোগেন্দ্রনাথ চক্রবর্তী, তারাপ্রসন্ন বল, ও অমৃতলাল সরকারকে পাঠান। যোগেন্দ্রনাথ চক্রবর্তীর সাথে একটি বোমা ও পিস্তল ছিলো। কাটা তারের বেড়া পার হওয়ার সময় ঘোর অন্ধকার রাত্রে যোগেন্দ্র হোঁচট খেয়ে পড়ে যান। সঙ্গে সঙ্গে বোমা ফাটে এবং নিজ বোমায় যোগেন্দ্র নিহত এবং অপর দুজন আহত হন। যোগেন্দ্রের দেহ ঘটনাস্থলে পড়ে থাকে, অপর দুজন অতি কষ্টে দলের কর্মী লালমোহন দে'র সাহায্যে পলায়ন করে ঢাকায় আসতে সক্ষম হন। যোগেন্দ্রের দেহ শনাক্ত করার জন্য সরকার ১৫ হাজার টাকা পুরস্কার ঘোষণা করেছিল।ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গণ, ঢাকা, ঢাকা বইমেলা ২০০৪, পৃষ্ঠা ৭৮, ২১৩।   তথ্যসূত্র   বিষয়শ্রেণী:১৮৮৯-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:পূর্ববঙ্গে জন্ম বিষয়শ্রেণী:অনুশীলন সমিতি বিষয়শ্রেণী:বাংলাদেশী বিপ্লবী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:ভারতীয় বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:টাঙ্গাইল জেলার রাজনীতিবিদ বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী
ইয়োসিপ শুতালো (; জন্ম: ২৮ ফেব্রুয়ারি ২০০০) হলেন একজন ক্রোয়েশীয় পেশাদার ফুটবল খেলোয়াড়। তিনি বর্তমানে ওলন্দাজ ক্লাব আয়াক্স এবং ক্রোয়েশিয়া জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০১৫ সালে, শুতালো ক্রোয়েশিয়া অনূর্ধ্ব-১৫ দলের হয়ে ক্রোয়েশিয়ার বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত ক্রোয়েশিয়ার বয়সভিত্তিক দলের হয়ে খেলার পর, তিনি ২০২২ সালে ক্রোয়েশিয়ার হয়ে আন্তর্জাতিক পর্যায়ে অভিষেক করেছেন; ক্রোয়েশিয়ার জার্সি গায়ে তিনি এপর্যন্ত ১৩ ম্যাচে অংশগ্রহণ করেছেন।   প্রারম্ভিক জীবন  ইয়োসিপ শুতালো ২০০০ সালের ২৮শে ফেব্রুয়ারি তারিখে ক্রোয়েশিয়ার চাপ্লিয়িনায় জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  শুতালো ক্রোয়েশিয়া অনূর্ধ্ব-১৫, ক্রোয়েশিয়া অনূর্ধ্ব-১৬, ক্রোয়েশিয়া অনূর্ধ্ব-১৭, ক্রোয়েশিয়া অনূর্ধ্ব-১৮, ক্রোয়েশিয়া অনূর্ধ্ব-১৯, ক্রোয়েশিয়া অনূর্ধ্ব-২০ এবং ক্রোয়েশিয়া অনূর্ধ্ব-২১ দলের হয়ে খেলার মাধ্যমে ক্রোয়েশিয়ার প্রতিনিধিত্ব করেছেন। ২০১৫ সালের ২৫শে এপ্রিল তারিখে তিনি স্লোভেনিয়া অনূর্ধ্ব-১৫ দলের বিরুদ্ধে ম্যাচে ক্রোয়েশিয়া অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। ক্রোয়েশিয়ার বয়সভিত্তিক দলের হয়ে তিনি প্রায় ৫ বছরে ৪২ ম্যাচে অংশগ্রহণ করে ৩টি গোল করেছেন।  ২০২২ সালের ১০ই জুন তারিখে, ২২ বছর, ৩ মাস ও ১৩ দিন বয়সে, ডান পায়ে ফুটবল খেলায় পারদর্শী শুতালো ডেনমার্কের বিরুদ্ধে অনুষ্ঠিত ২০২২–২৩ উয়েফা নেশনস লিগের ম্যাচে অংশগ্রহণ করার মাধ্যমে আন্তর্জাতিক ফুটবলে ক্রোয়েশিয়ার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৬ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ক্রোয়েশিয়া ১–০ গোলের ব্যবধানে জয়লাভ করেছিল। ক্রোয়েশিয়ার হয়ে অভিষেকের বছরে শুতালো সর্বমোট ৪ ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল ক্রোয়েশিয়া  ২০২২  ৪  ০ ২০২৪  ৯  ০ সর্বমোট  ১৩  ০   তথ্যসূত্র    বহিঃসংযোগ      বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:ক্রোয়েশীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:এএফসি আয়াক্সের খেলোয়াড় বিষয়শ্রেণী:ক্রোয়েশিয়ার আন্তর্জাতিক যুব ফুটবলার বিষয়শ্রেণী:ক্রোয়েশিয়ার অনূর্ধ্ব-১৭ আন্তর্জাতিক ফুটবলার বিষয়শ্রেণী:ক্রোয়েশিয়ার অনূর্ধ্ব-১৯ আন্তর্জাতিক ফুটবলার বিষয়শ্রেণী:ক্রোয়েশিয়ার অনূর্ধ্ব-২০ আন্তর্জাতিক ফুটবলার বিষয়শ্রেণী:ক্রোয়েশিয়ার অনূর্ধ্ব-২১ আন্তর্জাতিক ফুটবলার বিষয়শ্রেণী:ক্রোয়েশিয়ার আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:ফুটবল ক্লাব দিনামো জাগরেবের খেলোয়াড় বিষয়শ্রেণী:ফুটবল ক্লাব ইস্ত্রা ১৯৬১-এর খেলোয়াড় বিষয়শ্রেণী:ক্রোয়েশীয় প্রথম ফুটবল লিগের খেলোয়াড় বিষয়শ্রেণী:এরেডিভিজির খেলোয়াড় বিষয়শ্রেণী:ক্রোয়েশীয় প্রবাসী ফুটবলার
মেরি এলিজাবেথ লিভিংস্টন (২১ আগস্ট ১৮৫৭ - ১৮ ডিসেম্বর ১৯১৩) ছিলেন উপনিবেশের শেষ দিককার একজন অস্ট্রেলিয়ান শিল্পী। তিনি একজন উদ্ভিদ শিল্পী হিসেবে সর্বাধিক পরিচিত ছিলেন, যিনি তাসমানিয়ার স্থানীয় উদ্ভিদের উপর বিশেষজ্ঞ ছিলেন।    জীবনী  মেরি এলিজাবেথ লিভিংস্টন ১৮৫৭ সালের ২১ আগস্ট তাসমানিয়ার হোবার্টে জন্মগ্রহণ করেন, তিনি ছিলেন জন লিস লিভিংস্টন (১৮২৪-১৯১১) এবং মেরি ফ্রাই নি ম্যাকলিন (১৮৩৫-১৯২০) এর জ্যেষ্ঠ কন্যা। তার ছোট বোন লিলিও ছবি আঁকতেন। লিভিংস্টন ১৮৭৯ সালে মেলবোর্নের ন্যাশনাল গ্যালারি স্কুলে পড়াশোনা করেন যেখানে ইউজিন ভন গুয়েরার্ড চিত্রকলার শিক্ষক ছিলেন।    তিনি একই সাথে দ্য স্কুল অফ ডিজাইন এবং দ্য স্কুল অফ পেইন্টিং-এ ভর্তি হন।  ১৮৮০-এর দশকে, মেরি লিভিংস্টন হোবার্টের স্কুলগুলোতে চিত্রকলা এবং অঙ্কন শেখাতেন, পাশাপাশি ব্যক্তিগত ক্লাসও নিতেন। ১৮৯০ সালের ২৯শে মার্চ তিনি হোবার্টের সেন্ট অ্যান্ড্রুজ চার্চে  একজন সার্ভেয়ার/প্রকৌশলী রবার্ট সিডনি মিলস (১৮৫৮-১৯২৫) কে বিয়ে করেন।  তাদের তিন সন্তান ছিল, টমাস লিভিংস্টন (জন্ম ১৮৯১), মেরি লিলিয়াস (জন্ম ১৮৯৪) এবং রবার্ট উইলিয়াম (জন্ম ১৮৯৯)।  লিভিংস্টন তার বিয়ের পরেও ছবি আঁকা চালিয়ে যান, এবং পরে তার কাজ এমই মিলস-এ স্বাক্ষর করেন।  লিভিংস্টন স্মারক অ্যালবামের একজন বিশিষ্ট অবদানকারী ছিলেন, যার মধ্যে ১৮৮৩ সালে প্রিমিয়ার স্যার ফ্রান্সিস স্মিথের স্ত্রী লেডি সারা স্মিথকে দেওয়া উপহারও ছিল।  ১৮৮৭ সালে তাসমানিয়ান সরকার অ্যাবারডিনের আর্ল জন হ্যামিল্টন-গর্ডনের রাজ্য সফরের সময় তাকে একটি অ্যালবাম তৈরি করে দেওয়ার কাজ দেয়।  তিনি চীনামাটির তৈজসপত্রেও আঁকতেন।  তিনি ১৯১৩ সালের ১৮ ডিসেম্বরে হোবার্টে মারা যান। মৃত্যুর সময় তার বয়স ছিল  ৫৪ বছর।    সংগ্রহ    অলপোর্ট লাইব্রেরি এবং চারুকলা জাদুঘর, স্টেট লাইব্রেরি অফ তাসমানিয়া, হোবার্ট, তাসমানিয়া   তথ্যসূত্র   বিষয়শ্রেণী:১৯১৩-এ মৃত্যু বিষয়শ্রেণী:১৮৫৭-এ জন্ম বিষয়শ্রেণী:অস্ট্রেলিয়ার বিশ্ববিদ্যালয় বা কলেজ অনুযায়ী প্রাক্তন শিক্ষার্থী বিষয়শ্রেণী:১৯শ শতাব্দীর অস্ট্রেলীয় নারী শিল্পী বিষয়শ্রেণী:হোবার্টের শিল্পী
নন্দাদেবী ও পুষ্প উপত্যকা জাতীয় উদ্যান ভারতের উত্তরাখণ্ডে অবস্থিত একটি ইউনেস্কো বিশ্ব ঐতিহ্যবাহী স্থান।Official UNESCO site এটি ২০ কিমি দূরত্বে অবস্থিত দুটি মূল এলাকা নন্দাদেবী জাতীয় উদ্যান ও পুষ্প উপত্যকা জাতীয় উদ্যানের সাথে একটি সম্মিলিত বাফার এলাকা জুড়ে তৈরী হয়েছে।  ১৯৮৮ সালে এটি নন্দাদেবী জাতীয় উদ্যান (ভারত) নামে নথিভুক্ত করা হয়। ২০০৫ সালে এলাকা বাড়িয়ে পুষ্প উপত্যকা জাতীয় উদ্যান ও একটি বাফার অংশ যোগ করে একসাথে নাম দেওয়া হয় নন্দাদেবী ও পুষ্প উপত্যকা জাতীয় উদ্যান।  এলাকার ক্ষেত্রফল    - নন্দাদেবী জাতীয় উদ্যান   - পুষ্প উপত্যকা জাতীয় উদ্যান   - বাফার এলাকা  তথ্যসূত্র  বিষয়শ্রেণী:১৯৮৮-এ প্রতিষ্ঠিত সংরক্ষিত অঞ্চল বিষয়শ্রেণী:ভারতের বিশ্ব ঐতিহ্যবাহী স্থান
ইরা আগরওয়াল পেশা মডেল অভিনেত্রী মুষ্টিযোদ্ধাকর্মজীবন২০১৭-বর্তমান ইরা আগরওয়াল হলেন একজন ভারতীয় সৌন্দর্য প্রতিযোগিতার খেতাবধারী, অভিনেত্রী এবং মুষ্টিযোদ্ধা যিনি তামিল ভাষার বিভিন্ন টেলিভিশন অনুষ্ঠানে এবং চলচ্চিত্রে কাজ করেন।    কর্মজীবন  ২০১৫ সালে, তিনি মিস সাউথ ইন্ডিয়া সৌন্দর্য প্রতিযোগিতা জিতেছিলেন।  ২০১৭ সালে, তিনি রোমাঞ্চকর চলচ্চিত্র " ধায়াম" দিয়ে তার চলচ্চিত্রে অভিষেক করেন।  ২০১৮ সালে, তিনি কাট্টু পায়া স্যার ইন্থা কালিতে অভিনয় করেছিলেন।  ২০১৯ সালে, তিনি টেলিভিশন অনুষ্ঠান কাদাইকুট্টি সিংগামে শিবানী নারায়ণনের স্থলাভিষিক্ত হন।  একই বছর পরে, তিনি জি তামিলের নাটক রাজামগালে অন্যতম প্রধান চরিত্রে অভিনয় করেছিলেন।  অভিনয়ের বাইরে, তিনি ২০১৯ সালের ইউনাইটেড ইন্টারন্যাশনাল গেমসে মুষ্টিযোদ্ধে স্বর্ণপদক জিতেছিলেন।    চলচ্চিত্র তালিকা    অন্যথায় উল্লেখ না থাকলে, সমস্ত চলচ্চিত্র তামিল ভাষায়।  বছর চলচ্চিত্র ভূমিকা মন্তব্য ২০১৭ ধয়াম আশ্বিন অগাস্টিনের স্ত্রী ২০১৮ কাট্টু পায়া স্যার ইন্থা কালী আমুধা পাল   টেলিভিশন  বছর শিরোনাম ভূমিকা চ্যানেল মন্তব্য ২০১৭ গঙ্গা মহিমা সান টিভি ২০১৮ কানমানি বনথি রাজা দুরাই জননী প্রদীপ দ্বারা প্রতিস্থাপিত ২০১৯ কড়াই কুট্টি সিংগাম মীনাক্ষী তারকা বিজয় শিবানী নারায়ণনের স্থলাভিষিক্ত ২০১৯–২০২১ রাজা মাগল থুলাসি জি তামিল ২০১৯–২০২০ ডান্স জোডি ডান্স সিজন ৩ প্রতিযোগী ২০২১ সেম্বারুথি আম্মান বিশেষ উপস্থিতি ২০২২ নাম্মা মাদুরাই সিস্টার্স কাব্য কালারস তামিল ২০২২ সুপার কুইন প্রতিযোগী জি তামিল ২০২৪ মৌনাম পেসিয়াধে বিশেষ উপস্থিতি জি তামিল   তথ্যসূত্র    বহিঃসংযোগ      বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:ভারতীয় সুন্দরী প্রতিযোগিতা বিজয়ী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:তামিল টেলিভিশনের অভিনেত্রী বিষয়শ্রেণী:তামিলনাড়ুর অভিনেত্রী বিষয়শ্রেণী:তামিল টেলিভিশন অভিনেত্রী
ফজলে কাদের মুহাম্মদ আবদুল বাকী ছিলেন বাংলাদেশের প্রথম মহা হিসাব-নিরীক্ষক ও নিয়ন্ত্রক।   জীবনের প্রথমার্ধ  বাকী ১৯১৬ সালের ২ জানুয়ারি জন্মগ্রহণ করেন। তিনি কলকাতা বিশ্ববিদ্যালয়ে অর্থনীতিতে স্নাতক এবং ঢাকা বিশ্ববিদ্যালয়ে ইংরেজিতে স্নাতকোত্তর ডিগ্রি অর্জন করেন।   কর্মজীবন  বাকী ২৮ ডিসেম্বর ১৯৪৩ সালে প্রশাসনিক চাকরিতে যোগদান করেন। চাকরী জীবনে তিনি জুট ট্রেডিং কর্পোরেশনের আর্থিক উপদেষ্টা,  হাউস বিল্ডিং ফাইন্যান্স কর্পোরেশনের জেনারেল ম্যানেজার, ট্রেডিং কর্পোরেশন অফ পাকিস্তানের পরিচালক,  এবং পূর্ব পাকিস্তানের ডেপুটি একাউন্ট জেনারেল হিসাবে কর্মরত ছিলেন। বাকী ১১ মে ১৯৭৩ সালে বাংলাদেশের প্রথম মহা হিসাব-নিরীক্ষক ও নিয়ন্ত্রক নিযুক্ত হন। তিনি ১৯৭৫ সালের ৩১ ডিসেম্বর পর্যন্ত এই পদে  দায়িত্ব পালন করেন   তথ্যসূত্র   বিষয়শ্রেণী:বাংলাদেশী সরকারি চাকরিজীবী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯১৬-এ জন্ম
জীশান জাওয়েদ শাহ (এছাড়াও জীশান জে. শাহ নামেও পরিচিত) (জন্ম: ৩১ মে, ১৯৭৯) হচ্ছেন বাহরাইনের একজন পাকিস্তানি চলচ্চিত্র নির্মাতা। জীশান ইউনিভার্সিটি কলেজ অফ বাহরাইনে ওয়েব মিডিয়া, চলচ্চিত্র নির্মাণ, থ্রিডি মডেলিং ও অ্যানিমেশন এবং ভিজ্যুয়াল ইফেক্ট বিষয়ে বিভিন্ন কোর্সে শিক্ষা প্রদান করে থাকেন। পূর্বে জিশান প্রায় সাত বছরেরও বেশি সময় ধরে নিউ ইয়র্ক ইনস্টিটিউট অব টেকনোলজির বাহরাইন ক্যাম্পাসে ফাইন আর্টস বিভাগে শিক্ষা প্রদান করতেন। তার সমস্যাভিত্তিক এবং প্রজেক্ট ভিত্তিক শিক্ষার ধরন তাকে বাহরাইনের পপুলার বিভাগের সদস্য হতে সাহায্য করেছিল। জীশান জাওয়েদ বাহরাইনের শিক্ষার্থীদের চলচ্চিত্র প্রজেক্টের অগ্রদূত হিসেবেও কাজ করেছেন এবং বাহরাইনের শিক্ষার্থীদের চলচ্চিত্র পরিকল্পনাকারী হিসেবে বাণিজ্যিক বৈশিষ্ট্য-দৈর্ঘ্যের চলচ্চিত্রগুলোর জন্য প্রথম বা একক হিসাবেও ভূষিত হয়েছেন।  জীশান সৌদি আরবে জন্মগ্রহণ করেন এবং ২০০৬ সালে নিউ ইয়র্ক ইনস্টিটিউট অফ টেকনোলজি বাহরাইন ক্যাম্পাসের জন্য বাহরাইনে চলে আসেন। সেখানে তিনি প্রাথমিকভাবে ওয়েব ডিজাইন, থ্রিডি মডেলিং ও অ্যানিমেশন, কম্পিউটার গ্রাফিক্স এবং অ্যানিমেশন কোর্স শুরু করেন এবং এরপর তিনি অঙ্কন ইতিহাস, অঙ্কন এবং ফটোগ্রাফিকে তার শিক্ষা প্রদানের প্রথম তালিকায় রাখেন। ধীরে ধীরে তিনি বাহরাইনের প্রজেক্ট-ভিত্তিক শিক্ষণ শিক্ষার উপর ভিত্তি করে এনওয়াইআইটি ছাত্রদের সাথে চলচ্চিত্র প্রকল্পে কাজ করা শুরু করেন, অতঃপর তিনি বাহরাইনে তিনটি বাণিজ্যিক চলচ্চিত্র মুক্তি দেন এবং বর্তমানে তিনি আন্তর্জাতিক পূর্ণাঙ্গ বাহরাইনের কমেডি চলচ্চিত্রের ওপর কাজ করছেন। পূর্ণদৈর্ঘ্য চলচ্চিত্র ছাড়াও তিনি ২০১৩ সালের ৫ মে তারিখে বাহরাইনের ইউনিভার্সিটি কলেজ অফ বাহরাইনের শিক্ষার্থীদের জন্য ভিডিও প্রোজেক্টের প্রদর্শনী করেন। অতঃপর ২০১৪ সালে তিনি বাহরাইনের প্রথম মাল্টিমিডিয়া প্রদর্শনী প্রদর্শন করেন।  কর্মজীবন জীশান জাওয়েদ শাহ স্নাতকোত্তর ডিগ্রি প্রোগ্রাম শেষ করার পর ২০০৩ সালে তার জন্মস্থান সৌদি আরবে চলে এসেছিলেন, যেখানে তার বাবা তখনো সিমেন্সে কাজ করছিলেন। সৌদি আরবে এসে জীশান একটি স্থানীয় সৌদি কোম্পানিতে যোগদান করেন, যেখানে তিনি একটি হাউজ গ্রাফিক ডিজাইনার হিসাবে তার কর্মজীবন শুরু করেন। এর প্রায় দুই বছর পরে, জীশান রিয়াদে স্থানান্তরিত হয়ে যান এবং সেখানে শুধুমাত্র ছয় মাসের জন্য একটি ইভেন্ট সংগঠন কোম্পানীতে কাজ করেন। ২০০৬ সালে জীশান বাহরাইনে এসে নিউইয়র্ক ইনস্টিটিউট অব টেকনোলজির বাহরাইন ক্যাম্পাসে যোগ দেন। বিশ্ববিদ্যালয়ের প্রথম বর্ষে তিনি মৌলিক ত্রিমাত্রিক নকশা কোর্স, ত্রিমাত্রিক অ্যানিমেশন কোর্স, ওয়েব ডিজাইন কোর্স এবং মোশন গ্রাফিক্স কোর্স তার ছাত্রদের শেখান এবং ২০০৯ সালে জীশান নিউ ইয়র্কের প্রধান কার্যালয়ের অনুমোদনের সাথে একটি চলচ্চিত্র নির্মাণ কোর্স চালু করেন। ইতিহাস শিক্ষা প্রদান করার সময়, জীশান অনেক স্থানীয় ও আন্তর্জাতিক আর্টস প্রদর্শনীতে অংশ নেন, তিনি ২০১২ এবং ২০১৩ সালে আল আলি মলের আর্ট প্রদর্শনী, #ইউনাইটবিএইচ এবং মার্কিন যুক্তরাষ্ট্রের ফিনিক্স মিউজিয়ামে অংশগ্রহণ করেন। একই সাথে ২০১১ সালে তিনি সৌদি আরামকোতে ফটোগ্রাফি এবং চলচ্চিত্র নির্মাণ কারখানা পরিচালনা করেন।  তথ্যসূত্র  বহিঃসংযোগ  জীশান জাওয়েদ শাহ এর ব্যক্তিগত ওয়েবসাইট     জীশান জাওয়েদ শাহ এর প্রোডাকশন হাউজ    গিল্মাগেশ প্রতিক্রিয়া এনওয়াইআইটি ওয়েবসাইটে  গিল্মাগেশ পার্ল প্রতিক্রিয়া এল নিউজে  ডেড স্যান্ড  অফিসিয়াল ওয়েবসাইট  বিষয়শ্রেণী:জীবিত ব্যক্তি বিষয়শ্রেণী:১৯৭৯-এ জন্ম
থাম্ব|কিছু ট্রেড চেকপয়েন্ট চোকপয়েন্ট () হল বহুল ব্যবহৃত বিশ্ব পর্যায়ের সামুদ্রিক পথের উপর অবস্থিত সরু চ্যানেল বা প্রণালী। এই সরু প্রণালীগুলি বিশ্ব জ্বালানি নিরাপত্তার দৃষ্টিকোণ থেকে অত্যন্ত গুরুত্বপূর্ণ, কেননা এগুলির মধ্য দিয়ে অত্যন্ত বড় পরিমাণের খনিজ তেল পরিবাহিত হয়। কৌশলগত দিক থেকে বিশ্বের সবচেয়ে গুরুত্বপূর্ণ দুইটি চোকপয়েন্ট হচ্ছে পারস্য উপসাগর ও আরব সাগরকে সংযুক্তকারী হর্মুজ প্রণালী, এবং ভারত মহাসাগর ও প্রশান্ত মহাসাগরকে সংযুক্তকারী মালাক্কা প্রণালী। অন্যান্য গুরুত্বপূর্ণ চোকপয়েন্টের মধ্যে আছে: আরব সাগর ও লোহিত সাগরকে সংযুক্তকারী বাব এল-মান্দাব প্রণালী, প্রশান্ত মহাসাগর ও আটলান্টিক মহাসাগরকে সংযুক্তকারী পানামা খাল ও পানামা পাইপলাইন, লোহিত সাগর ও ভূমধ্যসাগরকে সংযুক্তকারী সুয়েজ খাল ও সুমেদ পাইপলাইন, এবং কৃষ্ণ সাগর ও কাস্পিয়ান সাগর অঞ্চলকে ভূমধ্যসাগরের সাথে সংযুক্তকারী বসফরাস প্রণালী।  চোকপয়েন্ট এলাকাতে জলদস্যু, সন্ত্রাস, রাজনৈতিক অস্থিরতা কিংবা জাহাজ দুর্ঘটনার কারণে তেল পরিবহনের নির্ভরযোগ্যতা হ্রাস পেতে পারে এবং এতে বিশ্ববাজারে জ্বালানির দাম বেড়ে যেতে পারে।   বহিঃসংযোগ   World Oil Transit Chokepoints (ইংরেজি)  বিষয়শ্রেণী:ভূগোল পরিভাষা বিষয়শ্রেণী:ভূরাজনীতি বিষয়শ্রেণী:আন্তর্জাতিক নিরাপত্তা বিষয়শ্রেণী:ভৌগোলিক রাজনৈতিক বিষয়শ্রেণী:সামরিক ভূগোল
নগাওয়াং লবজাং থুপস্তান চোগনর (), সাধারণভাবে পরিচিত ১৯তম কুশক বকুলা রিনপোচে হিসেবে (১৯ মে ১৯১৮ – ৪ নভেম্বর ২০০৩) একজন ভারতীয় বৌদ্ধ লামা ছিলেন। তিনি মঙ্গোলিয়াতে ভারতের রাষ্ট্রদূত হিসেবেও দায়িত্ব পালন করেছিলেন। তিনি প্রধানত মঙ্গোলিয়া এবং রাশিয়ায় বৌদ্ধ ধর্মের পুনরুজ্জীবনে অবদান রাখার জন্য পরিচিত, যেখানে তিনি ভারতের তিব্বতি নির্বাসিত সম্প্রদায়ের সঙ্গে তাদের সংযোগ স্থাপন করেন।  তিনি ভারতের লাদাখের রাজপরিবারের মাথো শাখায় জন্মগ্রহণ করেন। তিনি ছিলেন তার পিতা, মাথোর উপাধিপ্রাপ্ত রাজা নাংওয়া থায়াস এবং তার স্ত্রী, জাংলা রাজকীয় পরিবারের রাজকুমারী ইয়েশেস ওয়াংমোর কনিষ্ঠ সন্তান। ত্রয়োদশ দালাই লামা তাকে বাকুল অর্হতের পুনর্জন্ম হিসেবে স্বীকৃতি দিয়েছিলেন। বাকুল ষোলজন অর্হতের একজন, যারা কিংবদন্তিতে গৌতম বুদ্ধের সরাসরি শিষ্য ছিলেন। তিনি লাদাখের শেষ রাজা সেপেল তোন্ডুপ নামগ্যালের সরাসরি বংশধর ছিলেন। আসলে, তিনি ছিলেন তার প্রপৌত্র।[ তথ্যসূত্র প্রয়োজন ]  "১৯৬২ সালে ... ভারতীয় সৈন্যদের তার পেথুব মঠের একটি অংশকে একটি অস্থায়ী সামরিক হাসপাতালে রূপান্তর করার অনুমতি দেন। যখন কাশ্মীরের একাংশের জনগণের গণভোটের দাবি ওঠে, তখন রিনপোচে স্পষ্টভাবে বলেন যে লাদাখ কখনও পাকিস্তানে যাবে না এবং ভারতের সাথেই থাকবে।"  পরবর্তীতে তিনি ভারতের সংসদে দায়িত্ব পালন করেন এবং ভারতের তফসিলি জাতি ও উপজাতির কল্যাণ, শিক্ষা এবং অধিকারের সাথে গভীরভাবে জড়িত ছিলেন। ১৯৯০ সালের জানুয়ারি থেকে ২০০০ সালের অক্টোবর পর্যন্ত তিনি মঙ্গোলিয়ায় ভারতের রাষ্ট্রদূত ছিলেন। ১৯৮৮ সালে তিনি পদ্মভূষণ পুরস্কারে ভূষিত হন।"Architect of Modern Ladakh". Daily Excelsior. 14 January 2018. Retrieved 12 April 2018. ভারতীয় অঞ্চল লাদাখের লেহ-এর বিমানবন্দরটি তার নামে নামকরণ করা হয়েছে।   তথ্যসূত্র    আরও পড়ুন    নাওয়াং সেরিং শাকস্পো এবং হেনরি এম ভিনার, এমডি (২০০৬): কুশোক বকুলা রিনপোচে — সেন্ট অ্যান্ড স্টেটসম্যান, ওয়ার্ল্ড বৌদ্ধ সংস্কৃতি ট্রাস্ট, নয়াদিল্লি  প্যাট্রিক ডাউড, "দ্য নাইনটিনথ বাকুলা, নাগাওয়াং লোবজাং থুবস্তান চোকনোর," ট্রেজারি অফ লাইভস, অ্যাক্সেস করা হয়েছে ০৪ ফেব্রুয়ারী, ২০২১, http://treasuryoflives.org/biographies/view/Bakula-Ngawang-Lobzang-Thubstan-Choknor/13652 বিষয়শ্রেণী:জম্মু ও কাশ্মীরের গণপরিষদের সদস্য বিষয়শ্রেণী:জম্মু ও কাশ্মীরের লোকসভা সদস্য বিষয়শ্রেণী:পঞ্চম লোকসভার সদস্য বিষয়শ্রেণী:চতুর্থ লোকসভার সদস্য বিষয়শ্রেণী:পাবলিক অ্যাফেয়ার্সে পদ্মভূষণ প্রাপক বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ বিষয়শ্রেণী:২০০৩-এ মৃত্যু বিষয়শ্রেণী:১৯১৭-এ জন্ম বিষয়শ্রেণী:লাদাখি ব্যক্তি বিষয়শ্রেণী:মঙ্গোলিয়ায় ভারতের রাষ্ট্রদূত বিষয়শ্রেণী:জম্মু ও কাশ্মীর বিধানসভার সদস্য ১৯৬২-১৯৬৭ বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ
ফ্র্যাঙ্কলিন সেওয়াল স্যাম্পসন (২৫ মে ১৮৫১ - ৯ মে ১৯২৮) নিউইয়র্কের একজন মার্কিন চিকিৎসক এবং রাজনীতিবিদ ছিলেন।   জীবন  স্যাম্পসন ২৫ মে, ১৮৫১ তারিখে সেন্ট অ্যালবানস, মেইনের একটি খামার বাড়ীতে জন্মগ্রহণ করেছিলেন, ড্যানিয়েল স্যাম্পসন এবং রুথ বয়ন্টনের ছেলে।  স্যাম্পসন ডাঃ ডব্লিউ. ই. ফেলোসের সাথে চিকিৎসা নিয়ে পড়াশোনা করেছেন। তিনি হ্যানিম্যান মেডিকেল কলেজে ভর্তি হন, সেখান থেকে ১৮৮২ সালে স্নাতক হন। তিনি একটা সময় হল্টনে চিকিৎসা অনুশীলন করেছিলেন। এরপর তিনি ছয় বছর ধরে নিউইয়র্কের শর্টসভিলে চিকিৎসা অনুশীলন করেন। ১৮৮৮ সালে, তিনি পেন ইয়ানে চলে যান, যেখানে তিনি তার বাকি জীবন একজন চিকিৎসক এবং শল্যচিকিৎসক হিসাবে কাজ করেন।   ১৮৮২ সালে, স্যাম্পসন এলা ফ্রান্সেস ভার্নিকে বিয়ে করেন। তিনি ফ্রিম্যাসন এবং নাইট টেম্পলারের সদস্য ছিলেন।  ২ মে, ১৯২৮-এ, স্ট্যানলিতে একটি ট্রেনের সাথে তার গাড়ির ধাক্কায় স্যাম্পসন গুরুতর আহত হন। এক সপ্তাহ পরে, ৯ মে থম্পসন মেমোরিয়াল হাসপাতালে তিনি মারা যান। তাকে লেক ভিউ কবরস্থানে দাফন করা হয়।   তথ্যসূত্র    বহিঃসংযোগ   রাজনৈতিক কবরস্থান বিষয়শ্রেণী:২০শ শতাব্দীর মার্কিন রাজনীতিবিদ বিষয়শ্রেণী:২০শ শতাব্দীর মার্কিন চিকিৎসক বিষয়শ্রেণী:১৯শ শতাব্দীর মার্কিন চিকিৎসক বিষয়শ্রেণী:নিউ ইয়র্ক (অঙ্গরাজ্যের) চিকিৎসক বিষয়শ্রেণী:মার্কিন শল্যচিকিৎসক বিষয়শ্রেণী:১৯২৮-এ মৃত্যু বিষয়শ্রেণী:১৮৫১-এ জন্ম বিষয়শ্রেণী:মার্কিন মৃত্যু সমীক্ষক বিষয়শ্রেণী:নিউইয়র্ক (অঙ্গরাজ্যে) সড়ক দুর্ঘটনায় মৃত্যু বিষয়শ্রেণী:মার্কিন ফ্রিমেসন বিষয়শ্রেণী:হ্যানিম্যান মেডিকেল কলেজের প্রাক্তন শিক্ষার্থী